TÁMOGATÁSI SZERZŐDÉS
amely létrejött egyrészről:

Név:

 
Zalakaros Város Önkormányzata
Székhely:
 
8749 Zalakaros, Gyógyfürdő tér 1.

Adószám:
 
15734336-2-20

Képviseli:
 
Novák Ferenc polgármester,

a továbbiakban: Támogató), 
másrészről:

Név:


Kanizsa Diákkosárlabda Klub
Székhely:

8800 Nagykanizsa, Platán sor 12.
Nyilvántartási szám:
Pk.60.063/93/15 

 
Képviseli:

 Gábor Erzsébet
Bankszámlaszám:
11749015-20004886-00000000





a továbbiakban: Támogatott)
Támogató és Támogatott a továbbiakban együtt- Szerződő Felek- között alulírott helyen és időben az alábbi feltételekkel: 
Előzmény: Zalakaros Város Önkormányzata Képviselő-testületének az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelete, valamint a képviselő-testület …../2024.(VIII.15.) számú határozata alapján Támogatott részére támogatás nyújtásáról döntött, mely alapján Szerződő Felek az alábbi tartalmú támogatási szerződést kötik. 
I. A szerződés tárgya és ahhoz kapcsolódó rendelkezések

1. Támogató kötelezettséget vállal arra, hogy Támogatott részére vissza nem térítendő támogatást biztosít 866.000, - Ft, azaz Nyolcszázhatvanhatezer forint összegben a 2024. 08. 21. – 2024. 08. 25. között megrendezésre kerülő 32. Leány Utánpótlás Kosárlabda Torna lebonyolításához.
2. A támogatási összeg átutalásáról a Támogató gondoskodik, a Támogatott 11749015-20004886-00000000 számú bankszámlájára utalással. A támogatási összeg folyósítására 2024. augusztus 20. napjáig egyösszegben kerül sor.
3. A Támogatott a támogatási összeget kizárólag az 1. pontban felsorolt célokra használhatja fel és más szervezet részére támogatásként tovább nem adhatja.
4. A támogatás fedezetét Zalakaros Város Önkormányzata Képviselő-testületének a 2024. évi költségvetésről szóló 1/2024.(II.22.) számú. önkormányzati rendelete biztosítja.
II. Az elszámolás szabályai 

5. A Támogatott a támogatási összeg felhasználásáról 2024. október 30. napjáig köteles elszámolni. 
6. Támogatott az elszámolás keretében a Támogatónak köteles benyújtani a feladatellátáshoz kötött szerződéseket, nyilvántartásokat és egyéb dokumentumokat (bérszámfejtő lap, kiküldetési rendelvény, számla, a kifizetés bizonylatai stb.). 
7. A Támogatott kötelezettséget vállal arra, hogy az elszámolásra az alábbiak szerint kerül sor: A Támogatott – a szerződésben meghatározott időre – a támogatási cél megvalósulásáról beszámolót, a támogatás felhasználásától elszámolást készít. Az elszámolás fődokumentuma, jelen szerződés 1. mellékletét képező elszámoló lap. Az elszámoláshoz csatolja a kiadásokat igazoló bizonylatok hitelesített másolati példányait és egyéb dokumentumait.
8. Az elszámolni kívánt bizonylatok teljesítési ideje kizárólag az elszámolási időszakra kell, hogy essen.
9. Az eredeti számlákra rá kell vezetni, hogy a számla összegéből … Ft kizárólag Zalakaros Város Önkormányzata Támogatottnak nyújtott támogatásából került felhasználásra.
10. A Támogatott a támogatás felhasználásáról a támogatás céljának megvalósulását követő 60 napon belül, de legkésőbb 2024. október 30.  napjáig a mellékelt elszámolási lapon, saját nevére szóló hitelesített számlamásolatokkal, pénzügyi bizonylatokkal köteles elszámolni. Ezen bizonylatok másolatát aláírással, bélyegzővel és „az eredetivel mindenben megegyező hiteles másolat” szöveggel kell ellátni és csatolni a mellékelt elszámoló lap mellé. A másolat elkészítése és hitelesítése előtt az eredeti számlára rá kell vezetni, hogy „a számla összegéből mekkora összeg (Ft), a „…………………” támogatása keretből nyújtott 2024. ……………. keltű, ……………. Ft összegű támogatás terhére elszámolva”.

III. Ellenőrzés
11. A Támogató – ugyanígy a Támogató ellenőrzésére jogosult szerv – a nyújtott támogatás felhasználását bármikor a helyszínen ellenőrizheti. A támogatásban részesített szervezet ellenőrzéskor köteles a vonatkozó pénzügyi, számviteli, leltári, valamint a felhasználásra vonatkozó egyéb nyilvántartásokat betekintés céljából az ellenőrzést végző hivatali dolgozó részére vizsgálatra átengedni.

IV. Visszafizetés, támogatás folyósítás tilalma
12. Amennyiben a támogatott saját bejelentése vagy a támogatást odaítélő megállapítása alapján a támogatási cél meghiúsult, vagy a támogatott a támogató megállapítása alapján a szerződésben meghatározott felhasználási feltételeket és vállalt kötelezettségeket megszegte, a Támogató egyedi döntése alapján Támogatott a támogatás visszafizetésére kötelezhető és az elszámolásig részére újabb támogatás nem folyósítható.
13. Amennyiben a Támogató megállapítja, hogy az elszámolás vagy annak egyes elemei nem felelnek meg az előírásoknak, a támogatott köteles az elszámolás nem szabályszerű részének megfelelő támogatási összeg felszólítást követő 15 napon belüli visszafizetésére. 
14. A visszafizetésre a Polgári Törvénykönyv 6:155. § késedelemre vonatkozó szabályi az irányadóak.
15. A Támogatott ezúton is kijelenti, hogy nincs lejárt köztartozása, a jogszabályi előírásoknak megfelelően gazdálkodik, továbbá felelősséget vállal az általa szolgáltatott adatok valódiságáért. 15/ 2014. (VI.21.) önkormányzati rendelete 4. § (4) bekezdése alapján a kifizetés feltételéül szolgáló 30 napnál nem régebbi köztartozás mentességről szóló igazolást benyújtott, vagy köztartozásmentes adózói adatbázisban való szereplését igazolta.
16. A támogatási szerződésben szereplő a támogatott nevére, a támogatás céljára, összegére, továbbá a támogatási program megvalósítási helyére vonatkozó adatokat az önkormányzat hivatalos lapjában vagy honlapján közzé kell tenni, legkésőbb a döntés meghozatalát követő hatvanadik napig. Ezen kötelezettség Zalakarosi Közös Önkormányzati Hivatal feladata.
V. Egyéb rendelkezések
17. Jelen szerződésben nem szabályozott kérdések tekintetében Zalakaros Város Önkormányzata Képviselőtestületének az államháztartáson kívüli forrás átadásáról és átvételéről szóló 15/ 2014. (VI.21.) önkormányzati rendelete, a Polgári Törvénykönyvről szóló 2013. évi V. törvény, a közpénzekből nyújtott támogatások átláthatóságáról szóló 2007. évi CLXXXI. törvény, az államháztartásról szóló törvény végrehajtásáról szóló 368/2011 (XII. 31.) Kormányrendelet irányadóak.
18. Szerződő Felek kötelezettséget vállalnak arra, hogy jelen szerződésből eredő esetleges vitás kérdéseket elsődlegesen tárgyalás, egyeztetés útján kívánják rendezni, csak annak eredménytelensége esetén fordulnak bírósághoz, ez esetben Szerződő felek pertárgyértéktől függően kikötik a Nagykanizsai Járásbíróság vagy a Zalaegerszegi Törvényszék kizárólagos illetékességét. 

A Szerződő Felek a Támogatási Szerződésben foglaltakat átolvasás és értelmezés után, mint akaratukkal mindenben megegyezőt írták alá. 
Zalakaros, 2024. augusztus ……


Novák Ferenc




   Gábor Erzsébet
       Zalakaros Város Önkormányzata

   Kanizsa Diákkosárlabda Klub


Támogató




      Támogatott

Jogi ellenjegyző:

……………………………………

Tulok Anett, jegyző
Pénzügyi ellenjegyző:

……………………………………

Horváthné Juhász Barbara, pénzügyi osztályvezető

